
Kristen Michal
Peaminister                                                                                                                 .07.2026



Kirjalik küsimus parlamentaarse kontrolli takistamise kohta 


Austatud peaminister 


Riigikogu kodu- ja töökorra seadus (edaspidi RKKTS) sätestab konkreetse tähtaja kirjalikele küsimustele vastamiseks. Vastavalt RKKTS § 148 lõikele 1 toimub kirjalikule küsimusele vastamine 10 tööpäeva jooksul selle edastamisest arvates. Esitasin Teile 29.05.2026 kirjaliku küsimuse elektrifitseerimise tegevuskava ja tarbimise juhtimise kohta, mille vastamise tähtaeg oli 15.06.2026. Tänaseni ei ole vastust saabunud minu kirjalikule küsimusele. Leian, et on võimatu teostada parlamentaarset kontrolli täitevvõimu tegevuse üle, kui valitsuse juht seda takistab.

Lähtudes eeltoodust on mul  Riigikogu kodu- ja töökorra seaduse § 147 alusel Teile järgmised küsimused:

1. Palun andke teada, millal Teil on kavas vastata minu kirjalikule küsimusele, mis sai Teile esitatud juba 29.05.2026?
2. Kas olete teadlik, et kirjaliku küsimuse vastamise tähtaja pikendamine ei ole Riigikogu kodu- ja  töökorra seaduse kohaselt võimalik? Palun selgitage, miks Teie juhitav valitsus rikub seadust?
3. Kuidas kavatsete tagada, et Teie juhitav valitsus vastab Riigikogu liikmete esitatud kirjalikele küsimustele seadusega ette nähtud tähtaegade piirides?

	




Lugupidamisega


(allkirjastatud digitaalselt)

Züleyxa Izmailova

Riigikogu liige

